Som svar til Boye Geertsen.

Formentlig vil prisen på Tesla 3 falde drastisk, da en ting som batteriet i fremtiden vil blive lavet in-house og dermed kan Tesla selv styre produktionsomkostningerne.

Men elbiler er stadig dyre pga netop batteriet, som er elbilens dyreste komponent.

En ting som litium, hvor behovet pludselig er boomet, er der pt lang ventetid på, da fremstillingsprocessen pt tager et halvt år eller mere. Men der er allerede kig på fremstillingsmetoder, der lover at kunne reducere den tid til blot få måneder og endda med langt færre miljøkonsekvenser.

Mht problematikken omkring kobolt, hvor der er risiko for, at arbejdsforholdene er særdeles kritisable og mineejerne gør brug af børnearbejde, er Tesla allerede nær ved at have knækket koden til at producere kobolt-fri Li-Ion batterier.

Men hvem ved..? Måske er det slet ikke Li-Ion batteriet, der fremover vil være at finde i elbiler. Der forskes og testes allerede i flere andre batterityper, hvoraf nogle typer lover at knække koden til to af den nuværende elbils akilleshæl: rækkevidde og opladningstid. Der er dog stadig ikke noget info på antal ladecyklusser, men det er nok også derfor, at det stadig er på udviklings- og teststadiet.